Η διαμονή μας στο κατάλυμα ήταν εξαιρετική. Ο χώρος είναι πολύ άνετος και καλαίσθητος. Ήμασταν 5 ενήλικες και 3 παιδιά. Πρόκειται για ένα ανακαινισμένο νεοκλασικό κτίριο, ψηλοτάβανο, πολύ φωτεινό, με αυτονομία και όμορφη διαμόρφωση σε 2 διαφορετικά επίπεδα. Είναι καθαρό, έχει όλες τις παροχές που αναφέρονται στην περιγραφή καθώς και πολλά σκεύη κουζίνας. Από το μπαλκόνι στον άξονα της Αιόλου βλέπεις λίγο την Ακρόπολη. Η θέση του ακινήτου είναι προνομιακή για περπάτημα στα αξιοθέατα του κέντρου αλλά αν κάποιος ταξιδεύει με ΙΧ το parking αποτελεί μεγάλο πρόβλημα για την περιοχή συνολικά. Προτείνω στους επισκέπτες να επιμείνουν να βρουν κλειστό φυλασσόμενο και οργανωμένο parking κοντά στο κατάλυμα και να μην αφήσουν το αυτοκίνητό τους σε παρακείμενες οδούς.